ชนแล้วหนี มีโทษหนักอย่างไรบ้าง
พระราชบัญญัติจราจรทางบก พ.ศ. 2522 และที่แก้ไขเพิ่มเติม มาตรา 78 กำหนดให้ผู้ขับรถ ขี่หรือควบคุมสัตว์ในทางซึ่งก่อให้เกิดความเสียหายแก่บุคคลหรือทรัพย์สินของผู้อื่น ไม่ว่าจะเป็นความผิดของบุคคลดังกล่าวหรือไม่ ต้องหยุดรถ หรือสัตว์ และให้ความช่วยเหลือตามสมควร พร้อมทั้งแสดงตัวและแจ้งเหตุต่อพนักงานเจ้าหน้าที่ที่ใกล้เคียงทันที และต้องแจ้งชื่อตัว ชื่อสกุล ที่อยู่ของตนและหมายเลขทะเบียนรถแก่ผู้ได้รับความเสียหายด้วยหากฝ่าฝืนมีบทลงโทษ ดังนี้
- จำคุก 3 เดือน หรือปรับตั้งแต่ 2,000 - 10,000 บาท หรือทั้งจำทั้งปรับ
- กรณีศาลจะมีคำพิพากษาลงโทษผู้ขับขี่ในความผิดฐานขับรถโดยประมาทเป็นเหตุให้บุคคลอื่นถึงแก่ความตาย หรือได้รับอันตรายสาหัส หากผู้ขับขี่ไม่ให้การช่วยเหลือตามสมควร ให้ศาลพิพากษาเพิ่มโทษอีกกึ่งหนึ่งของโทษที่ศาลกำหนดไว้สำหรับความผิดนั้น  แม้ว่าจะไม่เป็นฝ่ายผิดในการขับรถแล้วประสบอุบัติเหตุ ผู้ขับขี่ควรตระหนักให้ดี ถึงโทษที่จะได้รับในอัตราสูง โดยสิ่งที่ควรทำเมื่อเกิดเหตุการณ์ไม่คาดคิด คือ การช่วยเหลือผู้ที่ได้รับบาดเจ็บ เพราะนั่นคือสิ่งที่มนุษย์ทุกคนพึงกระทำ